# Fideo Byr 1 ar Effaith Ymchwil - Mathau o Effeithiau a Galluogwyr

Hwn yw’r fideo cyntaf yn ein sesiynau Byr ar Effaith Ymchwil. Mae’r fideos hyn sydd wedi’u recordio yn hyfforddiant byr y gallwch eu gwylio, yn hytrach na darllen erthyglau hir ar effaith. Yn hytrach rydyn ni wedi eu darllen ar eich cyfer!

Yn y fideo hwn, byddwn yn rhoi trosolwg cryno o rai **mathau** o effaith ymchwil a hefyd **galluogwr** yr effaith honno.

**Mathau**

Efallai eich bod wedi clywed diffiniad swyddogol REF o effaith ymchwil: “...diffinnir effaith fel effaith ar, newid neu fudd i’r economi, cymdeithas, diwylliant, polisïau neu wasanaethau cyhoeddus, iechyd, yr amgylchedd neu ansawdd bywyd, tu hwnt i’r byd academaidd”, felly’r effeithiau ar ôl eich ymchwil, nid eich ymchwil ei hun.

Nid yw’r diffiniad hwn yn dweud wrthym sut *fathau* o effaith gallwn eu creu ar gyfer y sectorau gwahanol o gymdeithas.

Yn yr erthygl, “The Landscape of UK Development Research Impact: An analysis of REF2021 impact case studies” gan Padilla, Chadwick El-Ali, and Heintz (2023), creasant fframweithiau yn seiliedig ar astudiaethau achos diwethaf REF (felly nad yw’n rhestr gynhwysfawr o fathau effeithiau).

1. **Effaith gysyniadol** - newidiadau yn y ffyrdd o feddwl, mynd i’r afael, neu drafod pwnc
	1. Codi ymwybyddiaeth
	2. Tystiolaeth o symudiad mewn dialog neu ail-fframio dadl
2. **Effaith gyfrannol -** newidiadau i bolisïau, ymarferion, llywodraethau, busnesau, academïau proffesiynol, cymdeithas ddinesig
	1. Dylanwad neu lywio penderfyniadau/agendau polisïau, cyfrannu at lunio polisïau yn seiliedig ar dystiolaeth
	2. Dylanwadu ar newidiadau mewn ymarferion neu ymddygiadau gydag ymyraethau bywyd go iawn, drwy fabwysiadau dulliau yn seiliedig ar dystiolaeth
3. **Dysgu a datblygu** - galluoedd mwy cryf defnyddwyr sydd o Wledydd Incwm Isel/Canolig
	1. Newidiadau yng ngwybodaeth a sgiliau personol neu broffesiynol defnyddwyr o Wledydd Incwm Isel/Canolig i ymgysylltu gyda chanlyniadau ymchwil a chynhyrchu datrysiadau newydd
	2. Capasiti mwy cryf sefydliadau neu systemau Gwledydd Incwm Isel/Canolig i barhau ag ymchwil yn y dyfodol
4. **Rhwydweithiau a chysylltedd** - partneriaethau newydd neu wedi’u cryfhau sy’n ffurfiol ac sy’n gwella’r defnydd neu gymhwysiad yr ymchwil
	1. Sefydlu llwyfannau neu ardaloedd newydd sy’n dod â phobl ynghyd
	2. Cryfhau partneriaethau ffurfiol sy’n bodoli gyda chymdeithas ddinesig, ymarferwyr, crewyr polisi ayyb.
	3. Ymgysylltiad anffurfiol gyda grwpiau amrywiol i gyfrannau at y broses ymchwil neu ehangu’r cyrhaeddiad

Bydd yn anodd rhoi tystiolaeth i rai o’r rhain, er enghraifft, codi ymwybyddiaeth, y rheswm pam mae cynllun effaith yn hanfodol ar gyfer llwyddiant mewn creu effaith gwirioneddol o’ch ymchwil. Mae hi’n bwysig cydnabod y gwahanol ffurfiau o dystiolaeth a bod yn atebol am yr adnoddau sydd eu hangen i gipio’r rhain drwy fframwaith amser prosiect neu grant ariannu a thu hwnt.

**Galluogwyr - y pethau sy’n eich caniatáu a’ch galluogi i greu’r effaith**

1. Deall effaith
	1. Terfynau amser (tymor byr a hirdymor)
	2. Mathau o dystiolaeth effaith
	3. Cyfeirio at anghydbwysedd grym mewn canlyniadau ymchwil
	4. Cydnabod rhwydweithiau ymchwil i ehangu effeithiau
	5. Cydnabod serendipedd
2. Dulliau ariannu
	1. Annog ymchwil rhyngddisgyblaethol a thrawsddisgyblaethol
	2. Gweld gwerth mewn nifer o ddulliau ariannu
	3. Annog dulliau ariannu datganoledig
3. Cynhyrchiad ar y cyd gyda defnyddwyr ymchwil
	1. Cefnogi cyfraniad a pherchnogaeth defnyddwyr dros brosesau a chanlyniadau ymchwil
	2. Ymgorffori moeseg o amgylch ariannu ac ymgynghoriadau ymchwil
	3. Mynd i’r afael ag anghydbwysedd grym mewn systemau gwybodaeth
	4. Ymgysylltu gyda defnyddwyr gwahanol ar nifer o lefelau
4. Partneriaethau teg hirdymor
	1. Cydweithrediadau academaidd hirdymor
	2. Adnabod rôl cyfryngwyr lleol
	3. Mynd i’r afael ag anghydbwysedd grym o fewn partneriaethau
	4. Cydnabod gwerth profiadau a pherthnasau sydd wedi cael eu byw
5. Datblygu gallu a dysgu ymgorfforedig
	1. Ymgymryd â dull rhaglennu hirdymor
	2. Ymgorffori prosesau dysgu parhau ar draws holl bartneriaethau a disgyblaethau
	3. Canolbwyntio ar reolaeth ymchwil a chefnogaeth
6. Prosesau gweithredol
	1. Cydbwyso contractau, capasiti partneriaid, a gwirioneddau bywyd go iawn
	2. Cefnogi ceisiadau fisa i alluogi cyfnewid gwybodaeth y ddwy ffordd
	3. Symleiddio diwydrwydd dyladwy a chaffael
	4. Cefnogi rheoli prosiect a thasgau cyfathrebu

Fel yr arfer, rydym yma os hoffech gael sgwrs am effaith. Cadwch olwg am yr ail fideo yng nghyfres fer effaith REF.